Nyeste Skilderie af Kiøbenhavn, 1818-06-23
Blandede Efterretninger. J de i Caleuttandkommende Tidender læses en Anmeldelse af den forrige Nabob af OndVezier Aly's Død. Denne i sin Tid maaskee een af de rigeste og pragtfuldeste Monarker i Verden, endte sit Liv i en Alder af 36 Aar, efter at have været indspærret 17 Aar og 3 Maaneder og 4 Dage i et Jernbuur i Fort William. Han var antaget i Barns Sted af den forrige Nabo af Ond, Asufud Dowlach, og hans Moder var gift med en Foras, Betjent, som i Jndien bruges til at skure Metalziraterne i et Huus. Hans Pleiefader var en lige saa rig som æventyrlig Fyrste. Efterat han ved det ostindiske Compagnies Hjelp var kommen paa Onds Musund (Trone) yttrede han stor Forkierlighed for Engellænderne. Blid af Sæder, venlig og høflig i sin Adfærd, besad han ingen store Aandsgaver. Hans Hjerte var godt, endskiønt hans Opdragelse indgjød ham despotiske Grundsætninger. Han bortødslede sine uhyre Skatte paa Hauger, Palladser, Heste, Elephanter, europæiske Canoner, Lysekroner og Speile. Han brugte aarligen for 200,000 Pd. (2,200, 900 Rbdlr.) engelske Manufacturvarer. Han havde over 100 Hauger, 20 Palladser, 1200 Elephanter, 300 smukke Heste, 1500 Canoner, 1700 prægtige Lysekroner, nogle 100 store Speile, Girandoler, Klokker og Uhre, eet af de sidste var meget konstigen besat med mange Juveler, som bestandigen satte Figurer i Bevægelse og spillede hver Time andre Melodier; to af disse Uhre havde kostet 30,000 Pd. (130,000 Rbdlr.) Uden Smag og Skjønsomhed var han temmelig forhippet paa, at eie alt Sjeldent og Glimrende; han besad Jnstrumenter og Maskiner i hver Konst og Videnskab, uden at kjende en eneste deraf, og hans Museum var saa latterligen ordnet, at et Uhr, med en Gjøg i, stod ved Siden af et kostbart Taffeluhr, der var et Diadem værdt, eller at et Landskab af Claud Lorrain hængte over et Bord, hvorpaa der var malet Ænder og Drager. Stundom gav han 10 eller 12 Personer et Maaltid, som sadde ganske magelige i en af Elephanter trukken Vogn. Hans Harem indbefattede over 500 af de første indiske Skjønheder, indmurede imellem høie Vægge, som de kun kunde ombytte med Graven. Han havde en uhyre Mængde Betjenter og en meget stor Armee, endskiønt Compagniet beskyttede ham mod hvert findtligt Angreb, og fik af ham derfor 500,000 Pd. aarligen. Hans Juveler beløb sig til en Værdie af 8 Mill. Pd. (88 Mill. Rbd.). Dagligen tilbragte han adskillige Timer blandt disse kostbare Skatte, og legede dermed som et Barn. Usufhavde ingen ægte Børn, og det var endog uvist om han eiede uægte. Naar han saae en frugtsommelig Kone, som han kunde lide, pleiede han at indbyde hende til sit Pallads, og nogle saadanne Qvinder, blandt hvilke ogsaa Aly's Moder befandt sig, bleve forløste der. Adskillige af hendes Børn bleve opdragne i Paladset. Den unge Alys Munterhed og Aandrighed indtoge den gamle Nabob saa meget, at han bestemte ham til sin Efterfølger; han nød derfor en fyrstelig Opdragelse, men skal allerede i sin tidlige Ungdom have følt en grusom Lyst i Dyrs Lidelser. Den gamle Nabob overøste ham imidlertid stedse med Yndestbeviisninger. Hans Bryllup, som blev holdt 1796, var eet af de pragtfuldeste i nyere Tider, og beskrives i Forbes, oriantal memoirs saaledes: Naboben lod opslaae sine Telte paa en Slætte i Nærheden af Staden Lucknow, blandt disse udmærkede der sig to overordentlig store af Bomuldstøi, og det fineste engelske Klæde med brogede Striber og Silke= og Bomuldsnorer. Begge disse Telte kostede 5 Lak Rupier eller omtrent 50,000 Pd. (150,000 Rbd.); hvert af dem var 120 Fod langt, 60 bredt og 60 høit. Juvelerne, hvormed Hs. Høihed var bedækket, anslog man i det mindste til to Mill. Pd. (22 Mill. Rbdlr.)